Document ID: /roh_data/filtered/fineweb-2-filterrobots_roh.jsonl.gz/867

Sper Turitg, Basilea, Son Gagl e Genevra è San Murezzan cunquai il 5avel lieu, nua che l’occurrenza en il sport d’elita da chavals ha lieu quest onn.
Gruppa d’investiders porta l’eveniment
Leta Joos da Samedan è la presidenta dal comité d’organisaziun. Dapi 2 onns lavuran els vi da l’occurrenza che custa 4,5 milliuns francs. Il permiss e la finanziaziun èn segirads. Ina gruppa d’investiders indigens paja l’emprima ediziun da l’occurrenza, suenter duain ils custs vegnir cuverts cumplettamain da sponsurs.
Il CSI da 4 stailas ha lieu dals 27 enfin ils 29 d'avust a San Murezzan. La finamira è da realisar l’onn che vegn in'occurrenza da 5 stailas, la pli auta categoria.